《自太过渡河趋陂沙冈》
明代·李梦阳

凌春远行迈，游目恣沿越。渐辨林中曙，遽失霞上月。

触物谁为林，悲叹曷可歇。载登隋疆场，况眺宋城阙。

阳坡散初柳，阴曲峙寒雪。只此判气候，岂必殊燕粤。

湝湝浊河驶，畟畟晨风发。扬帆截惊赣，倚棹望穷发。

凫雁眇难即，汀兰翠堪结。美人既莫期，天路复幽绝。

陂冈郁参错，岸沙皓明灭。日暮孤云与，何以慰忡惙。

作者简介：李梦阳（1472-1530)，字献吉，号空同，汉族，庆阳府安化县(今甘肃省庆城县)人，迁居开封，工书法，得颜真卿笔法，精于古文词，提倡“文必秦汉，诗必盛唐”，强调复古，《自书诗》师法颜真卿，结体方整严谨，不拘泥规矩法度，学卷气浓厚。明代中期文学家，复古派前七子的领袖人物。